Gustaf Väinö Levander

Gustaf Väinö (Wäinö) Levander (6. kesäkuuta 1864 Loviisa – 13. marraskuuta 1935 Käkisalmi)Ylioppilasmatrikkeli 1853-1899. (Viitattu 18.9.2018) oli suomalainen lääkäri ja suomentaja. Kuolleita, Helsingin Sanomat, 16.11.1935, nro 310, s. 7, Kansalliskirjaston digitaaliset aineistot. Viitattu 15.11.2025

Henkilöhistoria
Levanderin vanhemmat olivat  filosofian maisteri, Loviisan reaalikoulun saksan, suomen ja kalligrafian kollega Karl Gustaf Levander (1835–1881) ja Zulima Kristina von Pfaler (k. 1880).Ylioppilasmatrikkeli 1853–1899 : Karl Gustaf Levander Hänen puolisonsa vuodesta 1887 oli Anni Canth, Minna Canthin ja Johan Ferdinand Canthin tytär. Ylioppilaaksi Levander tuli Kuopion lyseosta 1884 ja valmistui filosofian kandidaatiksi ja maisteriksi 1887,  lääketieteen kandidaatiksi 1889 ja lääketieteen lisensiaatiksi 1893. Hän toimi Karttulan ja Vesannon kunnanlääkärinä 1883–1904 ja piirilääkärinä Käkisalmessa 1904–1928. Uransa alkuvaiheessa Levander työskenteli lääkärinä myös Kuopiossa. Rannikkotykistörykmentti 3:n lääkärinä Levander toimi 1920–1932. Hän oli Käkisalmen kaupunginvaltuuston jäsen 1907–1917 ja toimi valtuuston puheenjohtajana neljä vuotta. Terveydenhoitolehden toimitussihteerinäkin työskennellyt Levander suomensi useita geologian, eläintieteen ja terveydenhoidon teoksia.Kuolleita. Helsingin Sanomat, 16.11.1935, s. 7.

Kirjallinen tuotanto
Suomennoksia
Levanderin suomentamia teoksia ovat muun muassa:
 Mineralogia (Törnebom)
 Petrografia, A. J. Warénin kanssa
 Kansantajuinen geologia (Erdmann)
 Zoologiaa kansalaisille (Aukusti Juhana Mela), osittain
 Oppikirja kätilöille (Heinricus)
 Lyhyt terveysoppi naisille (Hovstein)
 Lyhyet terveys- ja sairaanhoito-opin perusteet (Bergstedt)
 Syömisen taito, Uusi ihminen ja Elämän manna (Bramsen)

Toimitustöitä
 Kodin lääkärikirja, Max Oker-Blomin kanssa

Lähteet

Luokka: Suomalaiset lääkärit
Luokka: Suomentajat
Luokka:Vuonna 1864 syntyneet
Luokka:Vuonna 1935 kuolleet